Egyre jobban van a fül nélkül maradt őzgida - Blikk
2020. júl 29. 17:22
őzgida jobban van sérülés fül
A mályi állatmentők a kombájn okozta sérülést, a levágott jobb fület nem tudják pótolni, de a gida fejlődik /Fotó: Lehoczky Kris
Nemcsak elütötte, fel is emelte a kombájn azt a szerencsétlen őzgidát, aki július közepén járt pórul Mályi közelében. A kisgidát szerencsére gondozásba vette a Mályi Természetvédők Egyesülete, és vezetőjének elmondása szerint amit egy őzgidának kell, már jól csinálja a kis állat, aki a Fülöp nevet kapta.
– Sajnos a kombájn az ütközéskor leszakította a fülét, ezt nem tudjuk visszaadni neki – mondta a Blikknek Lehoczky Krisztián, a Mályi Természetvédők Egyesületének elnöke.
– Ezen kívül szépen táplálkozik és alszik is, tehát jól fejlődik. Ennek ellenére szó sem lehet róla, hogy visszaengedjük a természetbe, vadrezervátumba kerül, amint annyira erős lesz, hogy abbahagyhatjuk a gondozását.
Az egyesület friss fotóin jól látszik az apró állat sérülése, jobb fülét csak egy csonk pótolja, a sérülés egész életén át megmarad. De az is látszik, hogy a gida már sokkal jobban van. – Kicsit nehéz volt fotózni, mert amint bemegyek hozzá, bújik és nyalogatni kezd – tette hozzá mosolyogva a vezető.
őzgida jobban van sérülés fül kombájn